# คิม เซ-จ็อง
คิม เซ-จ็อง  (เกิด 28 สิงหาคม ค.ศ. 1996) รู้จักกันในนาม เซจ็อง เป็นนักแสดงและนักร้องหญิงชาวเกาหลีใต้ เธอได้อันดับที่ 2 จากรายการแข่งขันเรียลลิตีเกิร์ลกรุปของเอ็มเน็ต "พรอดิวซ์ 101" ทำให้เธอได้เป็นสมาชิกของเกิร์ลกรุปโพรเจก ไอโอไอ เซ-จ็องยังเป็นสมาชิกของ คูกูดัน เกิร์ลกรุปภายใต้สังกัดเจลลีฟิชเอนเตอร์เทนเมนต์ ปัจจุบัน เธอทำงานในฐานะนักร้องเดี่ยวและนักแสดงที่เป็นที่รู้จักจากบทนำในละครชุดทางโทรทัศน์ นักเรียนอลวน มัธยมอลเวง (ค.ศ. 2017) เคาน์เตอร์ คนล่าปีศาจ (ค.ศ. 2020–2021) และ นัดบอดวุ่น ลุ้นรักท่านประธาน (ค.ศ. 2022)

 ชีวิตช่วงแรกและการศึกษา 
คิม เซ-จ็อง เกิดเมื่อวันที่ 28 สิงหาคม ค.ศ. 1996 ที่ กิมเจ จังหวัดช็อลลาเหนือ ต่อมาได้ย้ายมาอยู่ที่ อันยาง จังหวัดคยองกี ที่ซึ่งเธออาศัยอยู่กับแม่และพี่ชายในบ้านของป้าเธอ พ่อแม่ของเธอแยกทางกันตั้งแต่ยังเด็ก ทำให้แม่ต้องเลี้ยงเธอและพี่ชายคนเดียว เซ-จ็องกล่าวว่าเธอไม่ได้ติดต่อกับพ่อของเธอเลยจนตนเองกำลังศึกษาอยู่ในระดับชั้นมัธยมศึกษาปีที่ 3

 อาชีพ 
 ค.ศ. 2012–2016: การปรากฏตัวบนโทรทัศน์ครั้งแรกและการเปิดตัวกับไอโอไอ 

thumb|upright=1|right|เซ-จ็องแสดงร่วมกับไอโอไอใน ค.ศ. 2016
ใน ค.ศ. 2012 เซ-จ็องเข้าร่วมฤดูกาลที่ 2 ของรายการแข่งขันบนโทรทัศน์ เค-ป๊อปสตาร์ 2 ในอายุ 16 ปี เธอไม่ได้ผ่านการคัดตัวอันดับรอบที่สอง แต่ ยัง ฮย็อน-ซ็อก ให้สิทธิพิเศษเธอกลับมาในรอบคัดตัวอีกครั้ง ซึ่งเธอได้ร่วมร้อง "ไอนีดอะเกิร์ล" โดย แทยัง ร่วมกับผู้เข้าแข่งขันอีกคน โจ ยู-มิน ยังเป็นผู้คัดตัวทั้งสองคน โดยจัดให้เซ-จ็องแข่งกับผู้เข้าแข่งขันคนอื่น ๆ อย่าง นิโคล เคอร์รี และ อี ซู-กย็อง ในรอบคัดตัวสุดท้าย เธอไม่ผ่านการคัดตัวเข้าสู่วายจีเอนเตอร์เทนเมนต์

ในเดือนมกราคม ค.ศ. 2016 เซ-จ็องอยู่ภายใต้สังกัด เจลลี่ฟิช เอนเตอร์เทนเมนต์ ด้วยกันกับเด็กฝึกอีกสองคนอย่าง คิม นา-ย็อง และ คัง มี-นา ในรายการเรียลลิตี โปรดิวซ์ 101 ซึ่งผู้เข้าร่วมจะแข่งขันกันเพื่อโอกาสที่จะเปิดตัวในวงเกิร์ลกรุปของเอ็มเน็ต ทั้งสามคนได้รับการจัดให้อยู่ใน "กลุ่มเอ" ในตอนแรกของรายการและเธอได้อันดับหนึ่งในหลาย ๆ ตอน ทำให้ได้รับฉายา "พระเจ้าเซ-จ็อง" รายการสิ้นสุดลงในวันที่ 1 เมษายน ค.ศ. 2016 และมีการประกาศรายชื่อสมาชิกของ ไอโอไอ ที่ประกอบด้วยผู้ชนะตามผลการลงคะแนน 11 คนแรก โดยเซ-จ็อง ได้รับอันดับรองชนะเลิศจากการลงคะแนน 525,352 เสียง และกลายเป็นสมาชิกของ ไอโอไอ อย่างเป็นทางการ พวกเขาเปิดตัวในวันที่ 4 พฤษภาคม ค.ศ. 2016 ด้วยซิงเกิลหลัก "ดรีมเกิลส์" จากอัลบั้ม คริสซาลิส ไอโอไอ ออกแสดงน้อยกว่า 1 ปี ก่อนยุบวงอย่างเป็นทางการในเดือนมกราคม ค.ศ. 2017 สมาชิกต่างกลับไปยังค่ายและสังกัดของตนหลังสิ้นสุดสัญญาลง

 ค.ศ. 2016–2018: คูกูดันและบทบาทการแสดงช่วงแรก 

ในวันที่ 10 มิถุนายน ค.ศ. 2016 วายเอ็มซี เอ็นเตอร์เทนเมนต์ เปิดเผยว่าเซ-จ็องจะไม่แสดงต่อในฐานะสมาชิกของไอโอไอ แต่จะกลับไปที่ต้นสังกัดของเธอเพื่อเปิดตัวและแสดงร่วมกับเกิร์ลกรุปที่จะมาใหม่ ในวันที่ 28 มิถุนายน ค.ศ. 2016 ขณะที่ยังเป็นสมาชิกของไอโอไอ เซ-จ็องพร้อมด้วยสมาชิกของไอโอไอ คัง มี-นา เปิดตัวในฐานะสมาชิกของเกิร์ลกรุป คูกูดัน ด้วยซิงเกิลหลัก "วันเดอร์แลนด์" ในวันที่ 23 พฤศจิกายน ค.ศ. 2016 เซ-จ็องเข้าร่วมโพรเจกช่องเพลงของเจลลีฟิชเอนเตอร์เทนเมนต์ "เจลลีบ็อกซ์" และปล่อยซิงเกิล "ฟลาวเวอร์เวย์" พร้อมมิวสิกวิดีโอ อำนวยการผลิตโดย ชีโก (Zico)  ซิลเกิลได้รับการจัดอันดับสูงสุดบนแกออนดิจิทัลชาร์ตให้อยู่อันดับที่ 2 เซ-จ็องได้รับถ้วยรายการดนตรีครั้งแรกในฐานะศิลปินเดี่ยวจากเพลง "ฟลาวเวอร์เวย์" ในตอนวันที่ 30 พฤศจิกายนของ โชว์แชมเปียน ทำให้เธอเป็นหนึ่งในศิลปินเดี่ยวที่ได้รับรางวัลรายการดนตรีได้เร็วที่สุด ในวันที่ 12 มกราคม ค.ศ. 2017 เซ-จ็องปล่อยเพลง "อิฟโอนลี" เพลงประกอบละครโทรทัศน์ เงือกสาวตัวร้ายกับนายต้มตุ๋น ภายหลังในปีเดียวกัน เธอผลิตเพลง "ไอไลก์ยู, ไอดอนท์" ร่วมกับ อี แท-อิล จากบล็อกบี ซึ่งติดชาร์ตอันดับที่ 8 ในแกออนดิจิทัลชาร์ต เซ-จ็องยังร่วมงานกับ โทย็อง จากเอ็นซีที สำหรับเพลง "สตาร์บลอสซอม" ซึ่งเป็นหนึ่งในโพรเจกเพลงของเอสเอ็มสเตชัน เซ-จ็องทำหน้าที่เป็นพิธีกรในรายการของเคบีเอสใหม่ ทาเลนส์ฟอร์เซล ร่วมกับ คิม จง-กุก, อี ซอ-จิน และ โน ฮง-ชุล ที่ซึ่งเธอได้แสดงความสามารถที่หลากหลายและได้รับฉายา "กุญแจโกงรายการวาไรตี" (Variety Cheat Key)  ภายหลังเธอได้รับการเสนอชื่อเป็น "วาไรตีมือใหม่" ในงานรางวัลเคบีเอสเอ็นเตอร์เทนเมนต์อวอร์ด ในเดือนมีนาคม ค.ศ. 2017 เธอเข้าร่วมกับรายการเรียลลิตี–สารคดี เดอะลอว์ออฟจังเกิล นำโดย คิม บย็อง-มัน ในพื้นที่ทุรกันดาลในสุมาตรา อินโดนีเซีย

ในเดือนกรกฎาคม ค.ศ. 2017 เธอได้รับบทนำครั้งแรกในละครโทรทัศน์วัยรุ่นของเคบีเอส2 นักเรียนอลวน มัธยมอลเวง ซึ่งเธอชนะรางวัล "นักแสดงนำหญิงมาใหม่ยอดเยี่ยม" ที่งานรางวัลเคบีเอสดรามาอวอร์ดครั้งที่ 31 สำหรับการแสดงของเธอ เซ-จ็องยังร้องเพลงประกอบละครชุดพร้อมกับวงของเธอ คูกูดัน "บีลิฟอินดิสโมเมนต์" ในเดือนกันยายน ค.ศ. 2017 มีการยืนยันว่าเซ-จ็องจะเป็นนักแสดงประจำในรายการวาไรตีแรกของเน็ตฟลิกซ์เกาหลี จับให้ได้ ไล่ให้ทัน! ร่วมกับผู้มากฝีมือในรายการวาไรตีอย่าง ยู แจ-ซ็อก, คิม จ็อง-มิน, อี กวาง-ซู, อัน เจ-วุก, นักแสดงหญิง พัก มิน-ย็อง และไอดอล โอ เซ-ฮุน รายการเผยแพร่ไปสามฤดูกาลโดยมี อี ซึง-กี เข้าร่วมทีมนักแสดงในฤดูกาลที่สอง ในเดือนเดียวกัน เธอยังเป็นพิธีกรถาวรในรายการ สวยใส สไตล์เกาหลี ของช่องออนสไตล์ ร่วมกับ ฮันนี อี, อี เซ-ย็อง และ พัก ซันดารา

เซ-จ็องและศิลปินเจลลีฟิช เลโอ จาก วิกซ์ ได้รับเลือกให้ร้องเพลงเชียร์อย่างเป็นทางการของฟุตบอลทีมชาติเกาหลีใต้ "วี, เดอะเรดส์" สำหรับฟุตบอลโลก 2018 ในเดือนมิถุนายน ค.ศ. 2018 เธอแสดงเป็นหนึ่งในสมาชิกของสถานีวิจัยพื้นผิวดาวอังคาร (Mars Desert Research Station; MSRS) นำโดย คิม บย็อง-มัน พร้อมด้วย ฮา จี-ว็อน และ นิชคุณ จาก ทูพีเอ็ม สำหรับรายการวาไรตีแนวไซไฟของทีวีเอ็นชื่อ Galileo: Awakened Universe

ในเดือนมิถุนายน ค.ศ. 2018 มีการตั้งกลุ่มย่อยของคูกูดัน คูกูดันเซมินา พร้อมด้วยอดีตสมาชิกจากรายการพรอดิวซ์ 101 มีนาและนาย็อง พวกเขาเปิดตัวในวันที่ 10 กรกฎาคม ค.ศ. 2018 ด้วยซิงเกิล "เซมินา" (SeMiNa)  ในเดือนกันยายน ค.ศ. 2018 เซ-จ็องปล่อย "เลิฟเวอร์" เพลงประกอบละครโทรทัศน์เรื่อง สุภาพบุรุษตะวันฉาย

 ค.ศ. 2019–ปัจจุบัน: ศิลปินเดี่ยว เปิดตัวสู่วงการละครเวที และความสำเร็จในฐานะนักแสดง 
ใน ค.ศ. 2019 เซ-จ็องได้รับบทนำครั้งที่สองในละครโทรทัศน์ลึกลับ–โรแมนติก–คอเมดี อยากฟังเพลงนั้นของเธอ แสดงเป็นนักเล่นกลองทิมปานีที่สูญเสียความทรงจำจากเหตุการณ์เลวร้ายไป เธอชนะรางวัลเคดรามาฮัลยูสตาร์อวอร์ดในงานรางวัลเคบีเอสดรามาอวอร์ดจากบทบาทดังกล่าว หลังจากการพักการร้องเพลงและเว้นช่วงระยะเวลา 3 ปีจากเพลงเดี่ยวเปิดตัวของเธอ เซ-จ็องปล่อยซิงเกิล "ทันเนิล" ในวันที่ 2 ธันวาคม ค.ศ. 2019 ตามด้วยเพลงที่เขียนและอีพีเรียบเรียงเองเพลงแรก "แพลนท์" โดยมีซิงเกิลหลักในชื่อเดียวกัน ปล่อยเมื่อวันที่ 17 มีนาคม ค.ศ. 2020 เธอได้รับถ้วยรางวัลรายการเพลงถ้วยที่สองใน เดอะโชว์ จากซิงเกิลของเธอ เซ-จ็องปล่อยเพลง "ออลออฟมายเดยส์" เพลงประกอบของละครโทรทัศน์เรื่อง ปักหมุดรักฉุกเฉิน ซึ่งติดชาร์ตอันดับที่ 50 บนแกอนดิจิทัลชาร์ต ตามด้วย "วัตมายเฮิร์ทเซย์" สำหรับ เส้นทางดาว ต่อมา เซ-จ็องปล่อยซิงเกิลดิจิทัล "เวลล์" ในวันที่ 17 สิงหาคม ค.ศ. 2020

เซ-จ็องเปิดตัวในฐานะผู้แสดงนำหญิงในละครเวทีเรื่อง รีเทิร์น: เดอะพรอมิสออฟเดอะเดย์ ละครเวทีแนวทหารที่เล่าเรื่องการตามหาศพทหารผู้กล้าและเสียสละเพื่อปกป้องประเทศชาติในสงครามเกาหลีที่ยังคงหลงเหลืออยู่ ในวันที่ 15 กรกฎาคม ค.ศ. 2020 มีการยืนยันว่าเธอจะนำแสดงในละครโทรทัศน์แฟนตาซี–ระทึกขวัญ เคาน์เตอร์ คนล่าปีศาจ รับบทบาทเป็น โด ฮา-นา ก่อนการถ่ายทำจะเริ่มขึ้น เซ-จ็องและนักแสดงร่วมคนอื่น ๆ เข้ารับการฝึกที่โรงเรียนสอนโลดโผนเพื่อให้สอดคล้องกับบทบาทการแสดงของพวกเขา ละครโทรทัศน์กลายเป็นละครชุดที่ได้รับเรตติงสูงสุดของโอซีเอ็น เซ-จ็องยังได้ทำเพลงชื่อ "มีตอะเกน" ให้แก่ละครโทรทัศน์ ติดชาร์ตอันดับที่ 147 บนแกอนดิจิทัลชาร์ต หลังไม่ได้มีความเคลื่อนไหวกว่าสองปี ในวันที่ 31 ธันวาคม ค.ศ. 2020 เจลลีฟิชเอ็นเตอร์เทนเมนต์ยุบคูกูดันอย่างเป็นทางการ และในวันที่ 11 พฤษภาคม ค.ศ. 2021 เซ-จ็องต่อสัญญาของเธอกับบริษัทในฐานะศิลปินเดี่ยวและนักแสดง

ในวันที่ 9 มีนาคม ค.ศ. 2021 มีการเปิดเผยว่าเซ-จ็องกำลังอยู่ในช่วงการเตรียมตัวการกลับมาอีกครั้ง (comeback)  ในวันที่ 29 มีนาคม ค.ศ. 2021 เซ-จ็องปล่อยอีพีที่เธอเขียนและเรียบเรียงเอง แอม โดยมีซิงเกิลหลักชื่อ "วาร์นนิง" ภายหลังในปีเดียวกัน เธอยังปรากฏในอัลบั้ม ฟลาวเวอร์ไนน์ โดย เอ็มซีมง ด้วยเพลง "แคนไอโกแบก" ในวันที่ 5 เมษายน ค.ศ. 2021 มีการประกาศว่าเซ-จ็องจะแสดงละครเวทีเป็นครั้งที่สองในเรื่อง เรดบุก เล่าเรื่องเกี่ยวกับการเติบโตของหญิงสาวที่แสวงหาเกียรติและศักดิ์ศรีของตนในยุควิกตอเรีย เธอเล่นเป็นแอนนา ตัวเอกของเรื่อง ผู้ท้าทายทุกความอยุติธรรมในสตรี เรดบุก ได้รับความเห็นชอบจากผู้ชม 9.9 จาก 10 และเป็นละครเวทีที่ได้รับความเห็นชอบผู้ชมมากที่สุดจากยอดขาย 20 อันดับแรกของละครเวทีใน ค.ศ. 2021 เซ-จ็องได้รับรางวัลผู้แสดงละครเวทีนำหญิงยอดเยี่ยมจากการแสดงของเธอในงานรางวัลละครเวทีเกาหลี ค.ศ. 2022

ในวันที่ 4 พฤษภาคม ค.ศ. 2021 เซ-จ็องและสมาชิกไอโอไอเฉลิมฉลองการเปิดตัวปีที่ 5 ของวงด้วยการถ่ายทอดสดการรวมตัวกันใหม่ (reunion) ในรายการ "เยส, ไอเลิฟอิต!" ในวันที่ 23 กรกฎาคม ค.ศ. 2021 เซ-จ็องร่วมมือกับมูนิคอนและปล่อยดิจิทัลซิงเกิล "เบบีไอเลิฟยู" ซึ่งเป็นเพลงรีเมกในชื่อเดียวกันโดยนักร้องชาวญี่ปุ่น ที (TEE)  ปลายปี ค.ศ. 2021 เซ-จ็องดำเนินรายการ เอ็มบีซีเอ็นเตอร์เทนเมนต์อวอร์ด ร่วมกับ ช็อน ฮย็อน-มู และ อี ซัง-อี

ในเดือนกุมภาพันธ์ ค.ศ. 2022 เซ-จ็องกลับมาแสดงในละครโทรทัศน์อีกครั้งในฐานะนักแสดงนำหญิงในเรื่อง นัดบอดวุ่น ลุ้นรักท่านประธาน ของเอสบีเอส ร่วมกับ อัน ฮโย-ซ็อบ ในเดือนมีนาคม มีการยืนยันว่าเซ-จ็องจะแสดงในละครชุดทางโทรทัศน์ ทูเดย์เว็บตูน ร่วมกับ ชเว แดเนียล และ นัม ยุน-ซู มีการกำหนดแฟนมีตเดี่ยวของเซ-จ็องครั้งแรกในวันที่ 26 มีนาคม ก่อนถูกเลื่อนเป็นวันที่ 23 เมษายน หลังเธอได้รับการตรวจว่ามีโควิด-19 เซ-จ็องจัดแฟนมีตครั้งแรกนอกประเทศใน จาการ์ตา ประเทศอินโดนีเซีย และ กรุงเทพมหานคร ประเทศไทย ในวันที่ 4 และ 6 พฤศจิกายน ค.ศ. 2022 และในวันที่ 11 พฤศจิกายน ที่ประเทศญี่ปุ่น

 ผลงานเพลง 

 เอกซ์เทนเดดเพลย์ 
+ รายชื่อเอกซ์เทนเดดเพลย์พร้อมอันดับชาร์ตและยอดขาย ชื่อ รายละเอียดอันดับชาร์ตสูงสุด ยอดขาย KOR  Plant ปล่อย: 17 มีนาคม ค.ศ. 2020
 ค่าย: เจลลีฟิชเอนเตอร์เทนเมนต์
 รูปแบบ: แผ่นซีดี, ดิจิทัลดาวน์โหลด, สตรีมมิง 4 KOR: 10,174ยอดขาย Plant:
 
  I'm ปล่อย: 29 มีนาคม ค.ศ. 2021
 ค่าย: เจลลีฟิชเอนเตอร์เทนเมนต์
 รูปแบบ: แผ่นซีดี, ดิจิทัลดาวน์โหลด, สตรีมมิง 19 KOR: 7,664ยอดขาย I'm:
 

 ซิงเกิล 
+ รายชื่อซิงเกิลพร้อมปีที่ปล่อย, อันดับชาร์ต, ยอดขายและอัลบั้ม ชื่อ ปี อันดับชาร์ตสูงสุด ยอดขาย อัลบั้ม KOR แกอนอันดับชาร์ตสูงสุดบนแกอนดิจิทัลชาร์ต:
 
 

ศิลปินหลัก
 "Flower Way": 
 "Tunnel": 
 "Plant": 
 "Whale": 
 "Warning": 
 "Baby I Love You": 

เพลงประกอบ
 "If Only": 
 "Paramour": 
 "All of My Days": 
 "Meet Again": 
 "Love, Maybe (Acoustic Ver.) ":  ฮอตอันดับชาร์ตสูงสุดบน บิลบอร์ด เค-ป็อป 100:
ศิลปินหลัก
 "Tunnel": 
 "Plant": 
 "Whale": 

เพลงประกอบ
 "Paramour": 
 "All of My Days": 
 "Love, Maybe (Acoustic Ver.) ":  "Flower Way"  2016 2   KOR: 976,110ยอดขายดาวน์โหลดทั้งหมดสำหรับ "Flower Way":
 
 
 
 
 
  rowspan="2"  "Tunnel"  2019 121  90 rowspan="5"  "Plant"  2020 82  58 Plant "Whale" 114  66  "Warning" 2021 98  — I'm "Baby I Love U" 179  —  "—" แสดงเพลงที่ไม่ได้ติดชาร์ตหรือไม่ได้ปล่อยในภูมิภาคนั้น "*" แสดงชาร์ตที่ยังไม่มีอยู่ในเวลานั้น

 เพลงประกอบ 
+ รายชื่อเพลงประกอบพร้อมปีที่ปล่อย, อันดับชาร์ต, ยอดขาย และชื่อของอัลบั้ม ชื่อ ปี อันดับชาร์ตสูงสุด ยอดขาย อัลบั้ม KOR แกอน ฮอต "If Only"  2017 53   KOR: 68,848ยอดขายดาวน์โหลดทั้งหมดสำหรับ "If Only":
  The Legend of the Blue Sea OST "Paramour"  2018 89  87 rowspan="5"  Mr. Sunshine OST "All of My Days"  2020 50  31 Crash Landing on You OST "What My Heart Says"  —  — Record of Youth OST "Meet Again"  147  — The Uncanny Counter OST "Love, Maybe"   2022 108  92 Business Proposal OST "—" แสดงเพลงที่ไม่ได้ติดชาร์ตหรือไม่ได้ปล่อยในภูมิภาคนั้น "*" แสดงชาร์ตที่ยังไม่มีอยู่ในเวลานั้น

 ผลงานการแสดง 
 ละครโทรทัศน์ 
 ปี ชื่อเรื่อง บทบาท หมายเหตุ อ้างอิง 2016 เสียงจิตหลุด เพื่อนบ้าน รับเชิญ 2017 นักเรียนอลวน มัธยมอลเวง รา อึน-โฮ นำแสดง 2019 อยากฟังเพลงนั้นของเธอ ฮง ยี-ย็อง 2020–2021 เคาน์เตอร์ คนล่าปีศาจ โด ฮา-นา 2022 นัดบอดวุ่น ลุ้นรักท่านประธาน ชิน ฮา-รี ทูเดย์เว็บตูน อน มา-อึม 

 รายการโทรทัศน์ 
 ปี ชื่อ บทบาท หมายเหตุ อ้างอิง 2012–13 เค-ป็อปสตาร์ 2 ผู้เข้าแข่งขัน ไม่ผ่านรอบออดิชันคัดตัว 2016 พรอดิวซ์ 101 รายการเรียลลิตีที่คัดเลือกเป็นสมาชิก ไอโอไอได้อันดับที่ 2 ทาเลนท์ฟอร์เซลล์ ร่วมดำเนินรายการ 2017 สวยใส สไตล์เกาหลี ลอว์ออฟเดอะจังเกิลอินสุมาตรา สมาชิกร่วมแสดง ตอน 256–261 Boat Horn Clenched Fists ตอน 11–15 2018–2021 จับให้ได้ ไล่ให้ทัน! สมาชิกร่วมแสดง ฤดูกาล 1–3  2018 Baek Jong-won's Alley Restaurant ร่วมดำเนินรายการ ตอน 1–10 Galileo: Awakened Universe สมาชิกร่วมแสดง Salty Tour ตอน 36–40 Big Picture Family ตอน 2–5 2021 The Uncanny Return ตอนพิเศษ

 ดำเนินรายการ 
 ปี ชื่อ หมายเหตุ อ้างอิง 2019 Busan One Asia Festival ร่วมกับ คิม แจ-ฮวัน One K Concert ร่วมกับ ชา อึน-อู จาก อัสโตร 2021 MBC Entertainment Awards ร่วมกับ ช็อน ฮย็อน-มู และ อี ซัง-อี 2022 Seoul Festa 2022 ร่วมกับ ชา อึน-อู

 รางวัล 
 รางวัล ปี สาขา ผลงานเข้าชิง ผล อ้างอิง APAN Star Awards 2022 รางวัลความเป็นเลิศ นักแสดงนำหญิงในละครชุด นัดบอดวุ่น ลุ้นรักท่านประธาน  รางวัลยอดนิยม นักแสดงนำหญิง   คู่นักแสดงยอดเยี่ยม คิม เซ-จ็อง นัดบอดวุ่น ลุ้นรักท่านประธาน  Asia Artist Awards 2017 รางวัลความนิยม คิม เซ-จ็อง  Baeksang Arts Awards 2018 รางวัลนักแสดงนำหญิงบนโทรทัศน์ยอดเยี่ยม นักเรียนอลวน มัธยมอลเวง   Brand Consumer Loyalty Awards 2020 รางวัลไอดอลรายการวาไรตีหญิงยอดเยี่ยม คิม เซ-จ็อง   2021 รางวัลนักแสดงนำหญิงไอดอลยอดเยี่ยม   รางวัลเอ็นเตอร์เทนเนอร์ไอดอลหญิงยอดเยี่ยม   2022 รางวัลนักแสดงนำไอดอลหญิงยอดเยี่ยม   Brand of the Year Awards 2018 รางวัลนักแสดงนำหญิง–ไอดอลยอดเยี่ยม  2021 รางวัลมัลติทาเลนท์หญิงแห่งปี   2022 รางวัลนักแสดงนำหญิงไอดอลยอดเยี่ยม   KBS Drama Awards 2017 รางวัลนักแสดงนำหญิงหน้าใหม่ยอดเยี่ยม นักเรียนอลวน มัธยมอลเวง   รางวัลพลเมืองเครือข่าย  รางวัลคู่นักแสดงยอดเยี่ยม คิม เซ-จ็อง นักเรียนอลวน มัธยมอลเวง  2019 รางวัลความเป็นเลิศ นักแสดงนำหญิงในละครชุด อยากฟังเพลงนั้นของเธอ  รางวัลฮัลรยูสตาร์เค-ดรามา   รางวัลคู่นักแสดงยอดเยี่ยม คิม เซ-จ็อง อยากฟังเพลงนั้นของเธอ  KBS Entertainment Awards 2016 วาไรตีหน้าใหม่ ทาเลนท์ฟอร์เซลล์  Korea Drama Awards 2017 นักแสดงนำหญิงยอดเยี่ยมนักเรียนอลวน มัธยมอลเวง  Korea First Brand Awards 2019 รางวัลนักแสดงนำหญิง–ไอดอล คิม เซ-จ็อง   Korea Musical Awards 2022 รางวัลนักแสดงนำหญิงยอดเยี่ยม Red Book  Melon Music Awards2017 ศิลปินสิบอันดับแรก คิม เซ-จ็อง  รางวัลฮอตเทรนด์ "ฟลาวเวอร์เวย์"  "ไอไลก์ยู, ไอดอนท์"   Mnet Asian Music Awards 2017 นักร้องยอดเยี่ยม (ศิลปินหญิงเดี่ยว) "ฟลาวเวอร์เวย์"  รางวัลคิวเท็นเพลงแห่งปี  SBS Entertainment Awards 2017 รางวัลชาเลนจ์แห่งปี ลอวออฟเดอะจังเกิล   Soompi Awards 2018 รางวัลคู่นักแสดงยอดเยี่ยม คิม เซ-จ็อง นักเรียนอลวน มัธยมอลเวง  Seoul International Drama Awards 2022 รางวัลนักแสดงนำหญิงในละครโทรทัศน์เกาหลีแห่งปียอดเยี่ยม นัดบอดวุ่น ลุ้นรักท่านประธาน  The Seoul Awards 2017 รางวัลนักแสดงนำหญิงยอดเยี่ยม (ละครโทรทัศน์) นักเรียนอลวน มัธยมอลเวง   รางวัลนักแสดงนำหญิงยอดนิยม (ละครโทรทัศน์) 

 เชิงอรรถ